1947 इच अपनी पैह्‌ली गै फिल्म ‘दर्द’ दे गीत ‘अफसाना लिख रही हूं’ दी अपार सफलता कन्नै शकील बदायूंनी कामयाबी दे शिखर उप्पर जाई बैठे। शकील बदायूंनी दे फिल्मी सफर उप्पर अगर इक नजर पाचै तां लगदा ऐ जे उनें सभनें थमां मतियां फिल्मां संगीतकार नौशाद कन्नै गै कीतियां। उंदी जोड़ी प्रसिद्ध संगीतकार नौशाद कन्नै खूब जम्मी ते उंदे बनाए दे गाने जबरदस्त हिट होए। इनें फिल्मी गानें दे किश बोल तां अज्ज बी लोकें दे दिलोदिमाग इच तरोताजा न जिंदे इस के आसिफ दी ‘मुगले आजम’ प्रमुक्ख ऐ। रंगीत होइयै फ्ही आई दी मुगले आजम इच शकील बदायूंनी दे गीत ते नौशाद दे संगीत गी अज्जै दी पीढ़ी बी गुनगुनांदी नजरी औंदी ऐ। शकील बदायूंनी ने करीब त्रौं दशकें दे फिल्मी जीवन इच लगभग 90 फिल्में गित्तै लिखे। शकील बदायूंनी ते नौशाद दी जोड़ी आह्‌ले गीतें इच किश इयां न, ‘अफसाना लिख रही हूं, गाये जा गीत मिलने के, ये जिंदगी के मेले, तूं मेरा चांद मैं तेरी चांदनी, सुहानी रात ढल चुकी, ओ दुनिया के रखवाले, तन तड़पत होरे दर्शन की, दुनिया में हम आयें है तो जीना ही पड़ेगा, दो सितारों का जमीं पे है मिलन आज की रात, मधुबन में राधिका नाची रे, जब प्यार किया तो डरना क्या, नैन लड़ जइहें तो मन वा में कसक होइबे करी, दिल तोड़ने वाले तुझे दिल ढूंढ रहा है, तेरे हुस्न की क्या तारीफ करूं ते दिलरूबा मैने तेरे प्यार में क्या क्या न किया, कोई सागर दिल को बहलता नहीं’ प्रमुक्ख न।